ગ્રામ્ય વિસ્તારમાં આખી શાળા ગમે તે રંગે રંગી હોય પણ પ્રાથમિક શાળામાં લીલા રંગનો અને હાઇસ્કૂલોમાં લાલ રંગનો પટ્ટો હોય છે. લીલો પટ્ટો જોઈને દૂરથી પ્રાથમિક શાળાનું મકાન ઓળખી શકાય છે. શાળામાં રંગની આ પેટર્નનો આખા ભારતમાં ઉપયોગ થાય છે. ઉત્તરાખંડમાં અમે નુકસાનીનો અંદાજ મેળવવા ગયા હતા, સ્કૂલ બોર્ડે બોલાવ્યા હતા. ત્યાં અમે સ્કૂલો શોધતા નદીને સામે કાંઠેથી જ લીલો પટ્ટો દેખાઈ જતો હતો અને એ રીતે રંગના આધારે શાળાના મકાનને ઓળખવાનું સરળ હતું.